Yangi yilga hozirlanayotgan Yevropa, karantinga qarshi namoyishlar, ikki gektarlik maktabdagi tiqilinch sinfxonalar. 19-noyabr suratlari

19-noyabr kuni dunyoning turli burchaklaridan olingan eng qiziqarli suratlar jamlanmasini taqdim etamiz.

 Monakoning Monte-Karlo hududida shahzoda Jak malika Gabriella bilan Milliy kunni nishonlamoqda.

 Isroildagi qo‘riqxonada turnalar ko‘chish mavsumida bir joyga to‘planmoqda.

 Bangladeshning Dakka shahridagi rikshi haydovchilari tiqilinchda qolgan payt.

 Burkina-Fasoning Kayya shahridagi Kum-Lakr maktabida dars jarayoni. 1000 ga yaqin o‘quvchi maktabning 2 gektar yeridan qo‘nim topishdi.

 Yaponiyaning Hakone hududida ayollar vinoning ilk marta rasman chiqarilgan kunini nishonlash bahonasida cho‘milib vino ichmoqda.

 Kashmirdagi Shrinagar hududida qishloq aholisi vakili uy qushiga guruch bermoqda.

 Tailandning Bangkok shahridagi qirollik politsiyasining qarorgohidagi muqaddas haykallar hukumatga qarshi namoyishlardan so‘ng bo‘yoqlar bilan qoplangan.

 Buyuk Xitoy devori qor bilan qoplanmoqda.

 Parij shahridagi Luvr muzeyi binosida aks etgan proyeksiya virtual tarzda o‘tkazilayotgan G20 sammiti oldidan Saudiya Arabistonining merosxo‘r shahzodasi Muhammad bin Salmonni va Fransiya prezidenti Emmanuel Makronni ko‘rsatmoqda.

 Gondurasning El-Progreso hududi “Yota” bo‘ronidan so‘ng.

 Tailand poytaxti Bangkok shahrida 1 oydan beri hukumat iste’fosi va monarxiyaning roli bo‘yicha namoyish hamda ochiq debatlar o‘tkazilmoqda.

 Gonduras va Nikaraguaga “Yota” bo‘roni yopirilib keldi.

 AQShning Siettl shahridagi aviazavod avtoturargohi pandemiya sababli buyurtmachilarga yetkazib bera olinmagan yangi Boeing 737 MAX samolyotlari bilan to‘ldi.

 Fransiya politsiyasi Parij tashqarisidagi Sen-Deni hududidan joy olgan muhojirlar lagerini tarqatishga kirishdi.

 Turkiyaning Istanbul shahri qalin tuman bilan qoplandi.

 Argentinada abortlarni qonuniylashtirish bo‘yicha qonun loyihasiga qarshi va uni qo‘llab-quvvatlovchilarning aksiyasi o‘tkazildi.

 Avstriya poytaxti Vena shahri Rojdestvo bayramiga hozirlanmoqda.

 Germaniyaning Berlin shahrida karantin cheklovlariga qarshi namoyishlar o‘tmoqda.

 Nikaraguaga kirib kelgan “Yota” bo‘roni tufayli 18 kishi halok bo‘ldi. Talafot mamlakat infratuzilmasiga jiddiy zarar berdi.

 Ozarbayjon prezidenti Ilhom Aliyev Tog‘li Qorabog‘dagi jangovar xatti-harakatlar hududida joylashgan, armiya nazoratiga olingan Fuzuliy va Jabroil shaharlariga tashrif buyurdi.

 Fransiyaning Parij shahridagi vitrinalar Rojdestvo bayramiga bezatildi.
Avvalgi kunlarning fotogalereyalari: